མཛད་སྒོའི་ཐོག་མར་བོད་ནང་གི་བཙོན་འོག་རྩོམ་པ་པོའི་སྙན་ངག་གྱེར་འདོན་དང་།ཕྱི་སྡོད་པེན་བོད་ཀྱི་རྩོམ་པ་པོའི་མཐུན་ཚོགས་ཀྱི་རྒྱུན་ལས་ནས་ཕྱི་ལོ་༢༠༡༧ལོར་རྒྱལ་སྤྱིའི་པེན་རྩོམ་པ་པོའི་མཐུན་ཚོགས་ཀྱིས་བདམས་པའི་དམིགས་བསལ་རྩོམ་པ་པོ་ལྔ་སྟེ།སི་རི་ཡའི་རྩོམ་པ་པོ་རཱ་ཛན་ཛ་ཡེ་ཏུ་ནཱ་དང་།ཧོན་ཌུ་རས་རྒྱལ་ཁབ་ཀྱི་རྩོམ་མཁན་ཨ་ལི་རྗན་ཌི་ར་།ཊུར་ཀེའི་རྩོམ་པ་པོ་ཏོ་རྗན་།དབུས་ཨ་ཧྥི་རི་ཁའི་རྒྱལ་ཁབ་ཨི་ཁུ་ཊུ་རི་ཡལ་ཇི་ནི་ཡཡི་རྩོམ་པ་པོ་ཨི་སོ་ནོ་ཨི་བྷ་ལའི་ཡི་།ཝེ་ཋི་ནཱམ་གྱི་རྩོམ་མཁན་ན་ཧུ་ཁེན་བཅས་དང་།དེ་བཞིན་བོད་ནང་གི་བཙོན་འོག་རྩོམ་པ་པོ་ཞོགས་ལྗང་དང་།དཀོན་མཆོག་ཚེ་འཕེལ།ཚེ་རིང་དོན་གྲུབ།འབྲོག་རུ་ཚུལ་ཁྲིམས།འོད་ཟེར་དང་འཇམ་དབྱངས་སྐྱིད།ཡེ་ཤེས་ཆོས་སྒྲོན་སོགས་ངོ་སྤྲོད་གནང་རྗེས།སྐུ་མགྲོན་གཙོ་བོ་དགེ་བཤེས་བློ་བཟང་སྨོན་ལམ་ལགས་ཀྱིས་བཙོན་འོག་གི་རྩོམ་པ་པོའི་སྙན་ཐོ་དང་བུ་བཀྲ་ཤིས་ལྷ་ཡུལ་དུ་ཕྱིན་པ་ཅེས་པའི་བྱིས་སྒྲུང་ཞིག་དབུ་འབྱེད་གནང་སོང་།